Perodua Kelisa

Perodua Kelisa merupakan sebuah kereta bandar yang dihasilkan oleh pembuat kereta Malaysia, Perodua. Model ini dilancarkan pada tahun 2001 bagi meggantikan Perodua Kancil. Model Kelisa dan Kancil dijual oleh Perodua sehinnga tahun 2007, di mana kedua-dua model tersebut digantikan dengan Perodua Viva.

Sejarah 
Kesemua model Kelisa dibina berdasarkan Daihatsu Mira (L700) dan namanya diberikan sempena ikan kelisa.

Memandangkan Perodua telah menjual keretanya di United Kingdom sejak tahun 1997, model Kelisa telah diperkenalkan sebagai pengganti kepada Nippa yang merupakan sebuah Kancil yang telah dilencana semula. Sama seperti pendahulunya, Kelisa merupakan kereta termurah di UK dengan harga bermula serendah £5,000.

Pada tahun 2002, sebuah Kelisa edisi terhad telah dilancarkan dengan cat dua warna, tempat duduk kulit dan stereng yang disalut kulit.

Perodua Kelisa dilancarkan dengan tiga varian: EX, GX dan EZ. Selepas difacelift, varian EX, GX dan EZ maih digunakan. Sekali lagi, sebuah Kelisa edisi terhad telah dilancarkan dengan cat dua warna dan perubahan kecil kepada bahagian dalaman.

Pada 21 Oktober 2003, Perodua melancarkan facelift untuk Perodua Kelisa dengan harga yang sama seperti model pra-facelift. Perbezaan daripada model pra-facelift termasuk gril sarang lebah hadapan baharu, bampar hadapan baharu, bampar belakang bawah baharu dengan pemantul, pengelap belakang baharu, antena di bahagian tengah bumbung, panel meter baharu, reka bentuk rim baharu bagi varian EX dan penutup roda baharu bagi varian GX. Model facelift menggunakan tayar 14", 1 inci lebih besar dari tayar model pra-facelift.

Terdapat empat pilihan warna: Kristal White, Sparkling Silver, Millenia Gold and Gemilang Blue. Sepanjang musim bunga 2004, Perodua menggantikan varian EX dengan varian 850 EX, menjenamakan semula varian GX kepada 1000 GX dan EX kepada 1000 EX. Perubahan lain termasuk penukaran nisbah gear yang berbeza untuk transmisi manual dan dimensi/saiz keseluruhan kereta tersebut.

Model edisi terhad kembali semula pada tahun 2004.

Di antara Ogos dan November 2004, peredua melancarkan varian Kelisa SE (Special Edition). Varian tersebut boleh didapati dalam manual (GXS) dan automatik (EZS). Kelisa edisi khas ini menampilkan kaca jelas bagi lampu isyarat belok yang dipasang pada fender hadapan dan sisi, tempat duduk hadapan dengan sandaran kepala tetap, centre cluster tengah bercat, stereng berbalut kulit dan kit badan yang terdiri daripada spoiler belakang, skirt sisi, skirt hadapan dan skirt belakang.

Pada tahun 2006, Perodua melancarkan Kelisa Imago. Terdapat model manual (GXQ) dan automatik (EXQ). Perbezaan berbanding Kelisa biasa termasuk: centre console dicat perak (termasuk dulang abu rokok), tempat duduk kulit dengan sulaman bertulis "imago", stereng berbalut kulit, lampu isyarat belok sisi dan hadapan berkaca jelas, spoiler sukan, pemegang pintu dan kunci pintu krom serta kemasan warna Metallic Pearl Jade moden.

Kelisa SE dan Imago mempunyai rim sama seperti varian EZ biasa. Nota: Kelisa selain SE dan Imago mempunyai kaca berwarna jingga bagi lampu isyarat belok.

Pada tahun 2007, beberapa varian terpilih  Kelisa datang bersama teknologi bluetooth.

Senarai model

Malaysia

Warna

Spesifikasi 

Dengan membandingkan varian GX dan EZ (tanpa mengira pra-facelift atau facelift), varian EZ mempunyai sebagai tambahan kepada varian GX pengion udara, cermin sisi boleh laras elektrik dan beberapa bentuk teknologi bebas tangan untuk telefon yang digabungkan dengan pemegang telefon.

Walaupun fabrik tempat duduk dikongsi antara varian GX dan EZ pra-facelift, varian GX dan EZ selepas facelift masing-masing mempunyai upholsteri fabrik yang unik dengan corak fabrik yang unik.

Anugerah dan pujian 

 ASEAN Auto Car Awards 2003/2004 (Compact Car category)
 NST - MasterCard Compact Car of the Year 2003
 NST Car of the Year 2002.

Rujukan 
Produk Perodua